text: Så TV SYD - meldte sig selv
  20 oktober 2010 kl. 08.12
  Da en 45-årig mand fra Rødekro i aftes så TV SYD, besluttede han at melde sig selv til Syd- og Sønderjyllands Politi.
  Manden var blevet fotograferet af et overvågningskamera ved en sparekasse i Rødekro. 
  Her tog han 6000 kr., som en anden kunde var kommet til at efterlade i automaten. 
  For en uge siden udsendte Syd- og Sønderjyllands Politi en opfordring til manden om at melde sig. Ellers ville billederne blive offentliggjort. 
  Manden meldte sig ikke i første omgang.
  Men da billederne blev vist på  TV SYD, ændrede han holdning.
  TV-indslaget fik også fem andre til at kontakte politiet. De sagde alle, at det måtte dreje sig om den 45-årige.
  Manden vil nu blive afhørt hos politiet i Aabenraa.
  Han er sigtet for ulovlig omgang med hittegods, hvor straframmen er op til halvandet års fængsel.
  